CELEX: 32014D0300
Language: sk
Date: 2013-07-15 00:00:00
Title: 2014/300/EÚ: Rozhodnutie Rady z 15. júla 2013 o uzavretí dohody o určitých aspektoch leteckých služieb medzi Európskou úniou a vládou Srílanskej demokratickej socialistickej republiky

27.5.2014   
            
            
               SK
            
            
               Úradný vestník Európskej únie
            
            
               L 157/31
            
         ROZHODNUTIE RADY
   z 15. júla 2013
   o uzavretí dohody o určitých aspektoch leteckých služieb medzi Európskou úniou a vládou Srílanskej demokratickej socialistickej republiky
   
      (2014/300/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a) a článkom 218 ods. 8,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou na úrovni Únie.
            
         
               (2)
            
            
               Komisia v mene Únie dojednala dohodu s vládou Srílanskej demokratickej socialistickej republiky o určitých aspektoch leteckých služieb (1) (ďalej len „dohoda“) v súlade s mechanizmami a smernicami v prílohe k rozhodnutiu Rady z 5. júna 2003.
            
         
               (3)
            
            
               Dohoda bola podpísaná v mene Únie dňa 27. septembra 2012 s výhradou jej možného neskoršieho uzavretia v súlade s rozhodnutím Rady 2013/100/EÚ (2).
            
         
               (4)
            
            
               Dohoda by sa mala schváliť v mene Únie,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o určitých aspektoch leteckých služieb medzi Európskou úniou a vládou Srílanskej demokratickej socialistickej republiky.
   Článok 2
   Predseda Rady v mene Únie vykoná oznámenie podľa článku 7 dohody. (3)
   
   Článok 3
   Toto rozhodnutie nadobúda účinnosť dňom jeho prijatia.
   
      V Luxemburgu 15. júla 2013
      
         
            Za Radu
         
         
            predseda
         
         V. JUKNA
      
   
   
      (1)  Dohoda sa uverejní v Ú. v. EÚ L 49, 22.2.2013, s. 2 spolu s rozhodnutím o podpise.
   
      (2)  Ú. v. EÚ L 49, 22.2.2013, s 1.
   
      (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.